darredondort/decidim-barcelona-proposals-embeddings-768d huggingface dataset:
Per millorar la problemàtica de les necessitades fisiològiques a
l'espai públic s'ha d'obligar a la instal·lació de lavabos
públics durant les festes i activitats. També s'ha d'informar
correctament amb un mapa d'ubicacions i senyalitzacions dels
lavabos públics en les festes de barri, comprenent els lavabos
dels equipaments públics que en els seus horaris d'obertura han
de donar aquest servei. Altres persones participants diuen que es
podria fer un mapa d'ubicacions i senyalitzacions dels lavabos
públics en les festes de barri.
L'excés de turisme s'identifica com un factor clau en el problema
de l'incivisme al carrer, manifestat en actes com faltes de
respecte a la dignitat de les persones, miccions en espais
públics, ús inadequat de l'espai urbà, vandalisme amb grafits,
entre altres. Es planteja que les sancions actuals no són
efectives o no generen les conseqüències desitjades. Com a
solució, es proposa reforçar les campanyes de sensibilització. A
més, s'explora el model anglès, on els turistes que no paguen les
multes pertinents no tenen permís per sortir del país.
Per afrontar l'incivisme dels turistes, es proposa:

- Coordinar amb els consolats per promoure el civisme dels
turistes.

- Col·laborar amb el sector hoteler per difondre protocols de bon
comportament, decàlegs i les normatives vigents.
Alimentar animals és un problema de salut pública, però al mateix
temps s'ha d'acompanyar a les persones que pràctica aquesta
conducta a entendre la problemàtica. Per això es planteja com
mesura alternativa la integració de les persones que executen
aquesta activitat en grups de voluntariat en refugis d'animals.
Aquest problema de seguretat a l'espai públic requereix una
estratègia integral. Es proposa que la Guàrdia Urbana informi
prèviament la ciutadania i involucri les persones que
infringeixen les normatives. També s'ha plantejat la
implementació de zones d'ús compartit, on, mitjançant acords
previs, els propietaris podrien deixar els gossos deslligats per
conviure amb altres activitats. La implementació d'aquest tipus
de projecte necessita la col·laboració activa de tots els actors
involucrats, temps i projectes pilots i un plantejament a mida
per cada tipus d'espai.
Es proposa que les persones que infringeixen les normes amb
necessitats fisiològiques poden ser integrades en les brigades
encarregades de netejar durant les festes de barri i, fins i tot,
en tasques de manteniment de les porteries més afectades.
Promoure que les mesures alternatives s'insereixin en activitats
que fomentin processo comunitaris al barri. Treballar amb els
mediadors i tècnics comunitaris. Crear figures referents de la
convivència del territori amb perfils diversos: joves, gent gran,
persones d'origen divers…
Es considera important tenir en compte el soroll que produeixen
els pipicans, durant les hores nocturnes.
La neteja dels espais públics a prop del menjador social era un
problema de convivència. Graciés a una bona coordinació i
reunions periòdiques entre els diferents serveis implicats
(Districte, GUB, neteja...,) s'ha millorat la situació
incrementant la freqüència de neteja en els horaris d'obertura
del menjador i llocs més afectats per les necessitats
fisiològiques.
Hi ha ocasions en les quals el veïnat detecta comportament
incívic o fins i tot delictius, abans que la guàrdia urbana o la
policia. S'han d'implementar canals de comunicació entre la
ciutadania i els serveis públics perquè el veïnat pugui informar
en el moment els serveis o àrees implicades.
Regular l'activitat de música al carrer de la mateixa manera que
s'ha fet en altres districtes o zones sense la vocació d'afectar
l'activitat dels músics.
Hi ha algunes botigues que obren fins a la 1 am. Al costat
d'aquestes botigues se solen reunir grups de joves durant la nit,
i provoquen soroll que pot molestar al veïnat. Es demana que es
revisi els horaris comercials d'aquests establiments en
particular en les zones residencials del districte de Sant
Andreu.
Prendre un altre tipus de mesures respecte a defecacions o
miccions dels gossos, més enllà de la neteja amb productes
biodegradables. Per exemple que es prohibeixi fer les necessitats
al carrer, com fan en altres països.
En cas de venda ambulant no autoritzada, considerar la
realització de l'activitat davant una botiga com un agreujant i
aplicar, per exemple multes més altes.
Proposar espais alternatius per a venedors ambulants no
autoritzats, per exemple a Rambla Badal o rambla Brasil.
Simplificar tràmits administratius i ajudar-los a poder realitzar
la seva activitat, ja que son persones en situació de
vulnerabilitat.
Sensibilitzar els cossos de seguretat sobre atemptats contra la
dignitat de les persones en casos de persones de gènere divers,
racialitzades o migrades.
Tenir en compte l'ús de l'espai públic i la situació del veïnat
per exemple, la ubicació dels bancs molt propers als edificis
d'habitatge per evitar el soroll de la gent que els fa servir,
sobretot a la nit.
Prendre mesures per reduir el soroll provocat pel tràfic de
vehicles, especialment durant la nit: privats, de neteja o
recollida de residus (contenidors).
Incrementar la vigilància per reduir el soroll provocat per les
conductes incíviques associades a reunions per a fer botellot o
prendre estupefaents.
Controlar les conductes incíviques de persones que freqüenten les
places i parcs on juguen infants.
Impulsar mesures contra soroll excessiu i la brutícia per
necessitats fisiològiques al voltant dels locals de restauració i
bars incloent le terrasses.
Optimitzar temps de resposta i recursos en serveis d'emergència
112 incrementant la dotació dels cossos de seguretat. El temps
d'espera fins que es personen els cossos de seguretat o altres
serveis és excesiu (casos de 4 hores).
Augmentar vigilància en espais públics, i incrementar en nombre
de multes imposades com tal de reduir l'incivisme i els delictes.
Incrementar nombre de lavabos públics en parcs i carrers. Com ,
per exemple a la Plaça de la Farga.
Ampliar i redissenyar parcs infantils per a millor ús i
seguretat.
Revisar el disseny i recorregut de carrils bicis que coincideixen
amb les parades d'autobús per evitar accidents que impliquen
usuaris d'autobusos i usuaris del carril bici.
Implicar locals d'oci i restauració tant diürns i nocturns en
reducció de soroll i brutícia.
Revisar a l'ús que es fa de l'espai públic perquè sigui més
apropiat per l'ús del veïnat i no tant per a l'ús d'explotació
per part de negocis o iniciatives privades o grans és
esdeveniments. Revisar ús de l'espai públic per prioritzar
necessitats veïns i no empreses o esdeveniments privats.
Controlar l'ocupació no autoritzada i soroll nocturn que
provoquen els ususaris d'skate (no patinet)
Controlar soroll de gossos durant la nit en els habitatges per
evitar molèsties veïnals.
Revisar la freqüència dels esdeveniments recurrents per
minimitzar molèsties per soroll i brutícia
Reduir soroll per grans esdeveniments com grans concerts i
partits de futbol.
Incrementar el nombre de càmeres de videovigilància en llocs
identificats com a punts de reunió de botellot o altres actes
incívics per dissuadir i prevenir aquestes conductes i també els
delictes.
Fer servir càmeres de videovigilancia per identificar els
grafiters i poder imporsar-los multes.
Millorar mètodes d'identificació de grafiters sense dependre
només de càmeres.
Identificar i sancionar propietaris per brutícia de gossos a
través de l'ADN dels gossos.
Millorar la coordinació de la neteja entre els diferents serveis
relacionats amb els grafitis i les pintades, tant en l'espai
públic com en els equipaments públics.
Obligar les persones usuàries de patinets elèctrics i bicicletes
a contractar un assegurança.
Sancionar les persones que porten els gossos deslligats,
especialment els gossos més grans que poden atacar als més
petits.
Cal una major presència a l'espai públic dels cossos de seguretat
com la Guàrdia Urbana i els Mossos d'Esquadra. S'han
d'incrementar els efectius.
Incrementar el nombre d'agents cívics a l'espai públic i
augmentar la seva “autoritas”, fomentant la relació entre els
agents cívics i les entitats i els comerços dels territoris.
Les discoteques reconeixen les seves responsabilitats en relació
amb el control de l'ús de l'espai públic fora dels seus
establiments. Qui es faci responsable, en particular a l'hora del
tancament, però és cert que necessiten suport per part dels
serveis de seguretat.
És necessari que el gremi d'hotelers s'impliqui i aporti. El
gremi ha de tenir la responsabilitat d'informar i sensibilitzar
la població visitant en relació amb les normes de convivència
establertes a la ciutat.
El problema fonamental és detectar les conductes incíviques en
temps real i corregir o sancionar aquestes conductes de manera
efectiva, especialment en els visitants esporàdics o no
residents. La Guàrdia Urbana hauria de fer més acte de presència
i vigilància en relació amb conductes com grafitis, col·locació
de pegatines, menjar i beure al carrer, missatges al carrer,
soroll a la nit, etc. Aconseguir estàndards internacionals
europeus de civisme.
La presència de persones sense llar a l'espai públic s'ha
incrementat notablement en els darrers anys. S'han d'incrementar
els recursos destinats a aquest col·lectiu, com les places
d'allotjament i els equipaments destinats a ells. La inacció per
part del municipi en relació amb aquest col·lectiu és percebuda
com un problema. Aquestes persones han de ser acompanyades per
reintegrar-se en el sistema i les mesures alternatives són vistes
com un element positiu en aquest sentit.
Es considera que s'han d'incrementar les zones destinades al
lleure i a les necessitats fisiològiques dels gossos.
Com a dona, reconec que les persones sense llar a vegades em
causen una sensació d'inseguretat. Tampoc m'agrada que les
persones es colin al metro darrere meu quan passo les barreres.
S'hauria de treballar per millorar aquesta sensació d'inseguretat
causada per determinades conductes.
En el barri de la Marina, concretament a la plaça Mediterrània,
hi ha un problema relacionat amb el comerç ambulant no
autoritzat. S'hauria d'actuar amb més contundència en relació a
aquesta conducta i retirar la mercaderia que es ven sense permís.
En el cas de les conductes relacionades amb actituds vandàliques
i deteriorament de l'espai urbà, s'ha d'ampliar el concepte de
paisatge urbà a elements privats, com les vitrines i les
persianes dels comerços. Les persones que realitzen aquestes
actituds vandàliques han de pagar els desperfectes fets o s'han
d'implementar mesures alternatives on puguin treballar o ajudar
els comerços afectats. Es considera que els agents cívics han de
treballar en més cooperació amb els comerços per solucionar
aquestes conductes i conscienciar la ciutadania.
Es proposa tancar les botigues 24 hores a les 21 de la tarda per
evitar la venda de begudes alcohòliques.
S'ha de sancionar l'ús inadequat dels parcs infantils, ja que són
espais destinats al col·lectiu d'infants.
S'ha d'incrementar el control en les conductes relacionades amb
els grans esdeveniments esportius o musicals que es fan a la
muntanya de Montjuïc. Quan acaben aquests esdeveniments, moltes
persones baixen cap als barris mantenint comportaments incívics,
especialment relacionats amb les necessitats fisiològiques i el
soroll.
Està clar que hi ha una manca estructural de lavabos públics a la
ciutat de Barcelona. S'ha d'actuar per millorar la situació. És
necessari habilitar lavabos en espais públics i obligar la
instal·lació de lavabos per a qualsevol activitat puntual a
l'espai públic, i crear una xarxa de lavabos d’obra (no
policlins) perquè siguin espais dignes.
Hi ha un problema amb la venda no autoritzada de begudes
alcohòliques a la nit que causa molts problemes de convivència.
S'han de crear acompanyaments destinats a les persones que es
dediquen a aquesta activitat i retirar les llaunes durant les
actuacions per part dels cossos de seguretat. La presència de
botigues obertes a la nit es considera que fa augmentar aquesta
conducta perquè poden ser punts de distribució de begudes
alcohòliques.
Es recull una bona pràctica que podria ser replicable. Al barri
de Sants, s'ha implementat un tancament en un perímetre molt
ampli arran de les festes, tancant totes les botigues 24 hores a
les 23 de la nit. Això ha limitat el consum de begudes
alcohòliques no autoritzades durant les festes.
Els organitzadors de les festes majors realitzen un treball
comunitari per garantir un espai d'oci per a tots els veïns i
veïnes del barri. Actualment, estan preocupats per la percepció
negativa que es té d'aquests esdeveniments en relació a la
convivència. Necessiten suport i millores, com per exemple
ampliar el nombre de lavabos públics i la seva ubicació, i que en
totes les activitats a l'espai públic n'hi hagi.
Replicar l'experiència de l'aplicació mòbil dels FGC permet
alertar de conductes incíviques.
Les conductes incíviques que provoquin molèsties per soroll s'han
de tractar més restrictivament que aquelles conductes que
provoquin soroll provinent d'activitats educatives i esportives,
per exemple, als centres escolars.
Impulsar la introducció de serveis d'educadors de carrer per
informar als joves dels barris de les molèsties que puguin
provocar.
Diferenciar les sancions que s'imposen a persones en situació de
sensellarisme de les sancions que s'imposen a altres persones pel
mateix acte incívic.
Agilitzar el cobrament de les sancions especialment per a grups
de persones visitants i no residents a la ciutat.
Posar l'accent en la prevenció, per exemple, fent servir equips
d'agents educadors de carrer, per reduir les conductes
incíviques.
Regular de manera diferenciada les activitats que causen soroll
dins dels interiors d’illes, ja que molesten les persones que
viuen als habitatges propers.
Mirar que les sancions que s'imposen per la brutícia que generen
els gossos en fer les seves necessitats fisiològiques siguin
suficientment eficients.
S'hauria d'analitzar l’ubicació dels pipicans, ja que no tothom
en té un al costat de casa i el gos no pot arribar a temps per
fer les seves necessitats. La proposta augmentar considerablement
el seu nombre perque si no 'alguns espais dedicats als jocs
d'infants on hi ha sorra acaben servint com a pipicans (per
exemple, el joc del submarí que hi ha als jardins d'Hiroshima té
aquest mal ús). al mateix temp es demanaque els sorrals d'infants
es construeix amb una tanca perquè no estiguin afectats per les
miccions i les defecacions dels gossos.
Permetre botellots indiscriminats al Turó de la Rovira i multar a
una persona que està bevent tranquil·lament i silenciosament en
el parc no és just. Es demana aplicar el mateix criteri.
Identificar un tractament diferenciat respecte a les sancions que
es fan als joves del barri i als joves turistes. Moltes sancions
que s'imposen als joves del barri que fan botellot, però que no
molesten, són excessives, mentre que als turistes sovint no se'ls
sanciona encara que facin el mateix.
Moltes vegades s'identifica el jovent com els autors d'actes
vandàlics en l'àrea urbana quan, de vegades, qui més deteriora el
mobiliari urbà són els gossos fent les seves necessitats. La
proposta és adreçar les sancions a qui realment fa el dany i no
criminalitzar el jovent.
Aplicar l’ordenança per igual a totes les zones del districte.
S'ha identificat una diferència de tracte respecte a la imposició
de sancions depenent de la zona del barri on ens trobem. Per
exemple, a la plaça Pastrana es permet posar música alta sense
imposar sancions, quan en altres zones del barri ràpidament es
sanciona aquesta conducta.
Vigilar el compliment de la separació de residus en els
contenidors que corresponguin segons el tipus d'escombraries i
imposar sancions en cas que no es compleixi la normativa.
Aplicar de manera eficient l'ordenança de convivència, fent
prevenció. Per exemple, en el cas de la realització de grafitis,
s’ha d’informar més sobre les sancions que implica aquesta
conducta, imposar mesures com netejar els grafitis o pintades,
requisar el material i corresponsabilitzar els pares.
Vigilar millor els trens de la RENFE i altres espais on és molt
freqüent la realització de pintades.
Fer campanyes informatives sobre les conseqüències del mal ús de
patinets, monopatins, bicicletes i vehicles similars.
Fer obligatori l’ús de casc, portar matrícula i tenir assegurança
de responsabilitat a tercers per patinets, bicicletes, monopatins
i similars.
Fer campanyes de sensibilització adreçades a millorar el
comportament de la ciutadania i educar en civisme. Prevenir abans
que corregir o castigar, i premiar el bon comportament. S'han de
fer campanyes continuades en els mitjans de comunicació
disponibles.
Incorporar el rol de vigilància efectiva dels cossos de seguretat
a peu i el rol d'informar i prevenir la realització de conductes
incíviques. Normalment, si hi ha vigilància i s'informa la
ciutadania sobre les conseqüències de les conductes incíviques,
es redueix el nombre de conductes d'aquest tipus. Habitualment,
la guàrdia urbana no fa aquesta funció de vigilar i prevenir la
conducta incívica, es basa més en la imposició de sancions. Per
exemple, al passatge Maragall amb rambla Maria Claret, que és un
punt conflictiu de conductes incíviques, si hi hagués un efectiu
de la GUB sempre, segurament es reduiria el nombre d'infraccions
per l'efecte dissuasori.
Es proposa que la guàrdia urbana informi i adverteixi abans
d'imposar una sanció, tenint en compte l'especificitat
territorial i els col·lectius implicats per aplicar l'ordenança,
perquè no tots els barris són iguals. Per exemple, a la Rambla
del Carmel, a l'estiu, moltes famílies que viuen en habitatges
poc ventilats o en condicions d’infravivenda surten a la nit a
refrescar-se. A vegades porten les seves begudes i corren el
perill que se'ls imposin sancions per aquesta activitat, que per
ells és important per al seu benestar i confort, especialment
durant l'estiu.
Es proposa tractar diferentment la imposició de sancions segons
si la conducta incívica genera beneficis econòmics o no. Per
exemple, distingir entre locals de venda d'aliments 24 hores o
venda ambulant no autoritzada de begudes alcohòliques i conductes
individuals de veïns que prenen begudes a l'espai públic. A més,
cal valorar diferentment les conductes que impliquen un gran
volum de persones de les activitats quotidianes del veïnat sense
impacte massiu.
És essencial adaptar-se al canvi d'hàbits i ús de l'espai públic
després de la pandèmia, on els carrers s'utilitzen per a
activitats a l'aire lliure com dansa o esport. Cal promoure
activitats que facilitin la relació entre veïns i veïnes, tot
evitant confondre-les amb conductes incíviques.
Cal buscar solucions per prevenir la realització de necessitats
fisiològiques al carrer, com la instal·lació de pals per fer
orinar els gossos connectats al clavegueram. També s'ha de
garantir l'accés a lavabos públics suficients a tots els
districtes, com ara Horta-Guinardó.
És necessari promoure campanyes de sensibilització amb un
enfocament en l'empatia perquè les persones puguin comprendre les
repercussions de les seves accions incíviques sobre els altres.
Aquest enfocament pot augmentar l'eficàcia de les campanyes de
conscienciació.
Cal involucrar el sector turístic i hotelers en la promoció del
respecte a les normes incloent la informació sobre conductes
incíviques en les campanyes turístiques i l'ensenyament de
l'ordenança de convivència.
Les campanyes de sensibilització han de ser constants, però sense
oblidar l'aplicació de sancions quan sigui necessari. La
combinació d'ambdós enfoques pot millorar l'eficàcia en la
reducció de conductes incíviques.
És important considerar un tractament diferenciat per a aquells
que mostren conductes incíviques repetides enfront de casos
puntuals. Aquest enfocament pot incloure mesures de reeducació en
lloc de només sancions.
Cal incrementar les instal·lacions públiques disponibles per
prevenir conductes incíviques, com els lavabos públics.
Es proposa crear o habilitar espais específics per a joves per
desenvolupar les seves activitats i evitar conductes incíviques
en altres àrees públiques.
En lloc de sancions, es podrien implementar mesures de
reeducació, com la neteja o reparació dels danys causats per
conductes incíviques com els grafits.
En comptes d'imposar sancions, es podrien implementar cursos
"d'urbanitat" per a la població general, similars als cursos per
a obtenir el carnet de conduir. Aquests cursos podrien centrar-se
en ensenyar conductes cíviques per millorar la convivència a la
ciutat.
És fonamental sensibilitzar sobre les costums i hàbits locals
perquè les persones entenguin el raonament darrere de les
normatives i conductes. Aquesta comprensió pot ajudar més que
només imposar sancions.
Les sancions han de ser dirigits adequadament, i no només per
reparar el dany, sinó també per treballar amb les persones i les
seves circumstàncies per a un canvi de comportament.
Canviar la definició d'ús inadequat de l'espai públic per a
"JOC", ja que es considera que està paraula actualment té un
significat positiu i no representa adequadament les conductes de
l'articulat actual.
Tornar al sistema anterior al 112 i destinar un nombre de telèfon
diferenciat per a cada servei: bombers, guàrdia urbana, servei
sarnitàri, etc.
Establir nombre mínim de lavabos públics en locals d'oci i de
restauració segons aforament del local i la terrassa.
Afegir la Cuca de Llum a la tarifació integrada. Els turistes fan
servir el funicular que té tarifa integrada amb el metro i
col·lapsen aquest servei dificultat el seu  ús per part del
veïnat. S'ha d'adaptar les infraestructures actuals de la ciutat
al volum real de turistes que venen. Les instal·lacions  de
transport públic i estructures estan desfasades respecte al volum
actual de visitants de la ciutat.
Ampliació de l'app Barcelona a la Butxaca amb una part
d'incidències en la convivència perquè el veïnat pugui informar
l'Ajuntament, així es podria tenir   informació suficient del que
està passant a cada barri i prendre mesures.
Regular que els contenidors d'escombraries siguin exclusius per a
ús domèstic, no per a restaurants, bars i supermercats. Els
contenidors de bars i restaurants han de ser diferenciats,
regulats i directes per a aquest tipus d'establiments.
Respectar l'espai designat per a les taules de les terrasses i
que no se superi el número autoritzat. Indicar de manera visible
quin és l'espai destinat a la terrassa dels bars i restaurants i
que quedi marcat a terra com es feia abans, perque la gent pugui
reclamar en cas que les taules surtin de la delimitació.
Les persones usuàries de patinet haurien de tenir un carnet de
circulació i fer servir casc.
Impulsar solucions als problemes cívics en comptes d'imposar
sancions.
Treure les barreres de protecció de les carreteres que són
perilloses per als motoristes.
Incrementar la xarxa de transport públic en freqüència i número
d'unitats de transport.
Incrementar el control policial per aplicar més sancions i
millorar l'aplicació de l'ordenança que ja existeix.
Implementar un registre d'actes incívics per tenir un control i
registre de reincidències.
Implicar els hotelers per informar a les persones de fora de la
ciutat sobre les normes de convivència.
L'ajuntament ha d'informar a les persones que s'empadronen per
primera vegada al municipi, sobre quines són les normes de
convivència.
Recuperar els treballs de servei a la comunitat com a mesura
alternativa i/o complementària a les sancions.
Incrementar el nombre d'agents cívics que donen suport a la
millora de la convivència.
Revisar l'estat de les voreres que donen problemes a les persones
que van en cadira de rodes i al pas dels cotxets de bebès.
En els locals de restauració, indicar clarament i de manera
visible quin és l'horari tant de l'espai interior com de
l'exterior o terrassa, perquè sigui disponible per a tot el
veïnat i puguin fer la reclamació corresponent al propietari del
local si incompleix la norma.
Revisar la conducta de mendicitat. No es poden tenir persones
realitzant aquesta conducta de manera habitual a l'espai públic,
ja que és un ús impropi.
Imposar sancions més altes als propietaris dels gossos que fan
defecacions al carrer.
<!--td {border: 1px solid
gid://decidim-barcelona/Decidim::Hashtag/354/cccccc;}br
{mso-data-placement:same-cell;}-->Revisar el conflicte que suposa
l'ubicació del carril bici enre les parades d'autobusos i els
contenidors d'escombraries, ja que resulta perillós per a les
persones usuàries tant dels autobusos com les que fan servir els
contenidors (Via Augusta amb Muntaner).
Els ciclistes que transiten pels espais dels barris de muntanya
dificulten l’ús dels camins i de les vies de trànsit per part del
veïnat (Vallvidrera).
Controlar més les infraccions de trànsit que es produeixen a la
plaça de la Molina, com per exemple en l'aparcament de motos a la
vorera. (ver perfil de instagram @demoscoopia)
Controlar els actes incívics que embruten l’espai públic a la
Plaça de la Molina, per exemple, les defecacions de gossos.
Millorar la neteja a la plaça de la Molina. Moltes vegades no es
fa la neteja que pertoca.
Multar els amos dels gossos a través de la identificació de l'ADN
del gos en les defecacions.
Implementar campanyes de sensibilització sobre l'ordenança de
convivència facilitant la informació a la ciutadania a través
d'eines com tríptics o fulletons que facilitin la comunicació del
contingut.
Revisar les llicències d’activitat per assegurar que l'aforament
del local compleix amb l'espai adequat per als lavabos, i amb el
nombre de lavabos que pertoca, i que en general compleix amb la
normativa tant d'espai interior com de l'espai exterior o
terrassa.
Implementar mesures alternatives amb les persones que tenen
conductes de mendicitat, tenint en compte que són situacions
complexes i que s'ha de fer un tractament curós i respectuós
d'acord amb la situació de vulnerabilitat d'aquestes persones.
Realitzar campanyes de sensibilització adreçades al jovent amb un
llenguatge o amb mitjans que connectin amb aquest col·lectiu i
que arribin la informació.
Permetre al veïnat posar cartelleria informativa sobre normativa
de convivència o altres normatives, fins que s’instal·li la
cartelleria oficial de l'Ajuntament, ja que moltes vegades es
triga fins a un any a implantar aquest tipus de mesures.
Imposar sancions més elevades per a les persones que organitzen
juguesques. Diferenciar quan són persones que es lucren
d'aquestes juguesques d'altres persones que ho fan per diversió,
com per exemple el jovent.
En el cas de consum de begudes alcohòliques i botellons,
incrementar-ne les sancions el suficient perquè aquestes
conductes s'aturin, ja que molts joves, depenent del territori,
disposen d'un nivell adquisitiu elevat i per tant no els afecten
les sancions de cinquanta euros.
Hi ha joves que no tenen recursos i per tant tampoc paguen la
multa, per la qual cosa s'haurien d'estudiar mesures alternatives
a les sancions.
Instal·lar càmeres de vigilància en punts claus per incrementar
la vigilància de conductes incíviques o delictives, i incrementar
la presència de la Guàrdia Urbana a peu i amb vehicles.
Incorporar a l'ordenança de convivència la conducta de
contaminació odorosa provocada per part de les cuines de bars,
per productes químics o similar.
Definir a l'ordenança de manera més entenedora què vol dir la
mendicitat agressiva.
Controlar l'ús d'altaveus que provoquen soroll excessiu al
carrer, bé pel volum o bé per la freqüència de persones que fan
servir aquests altaveus.
GRAFFITIS: Campanya de sensibilització sobre l’impacte de les
pintades a escoles, instituts, etc. “ESTIMEM LA NOSTRA CIUTAT,
ESTIMEM BARCELONA”
Hi ha d’haver llocs on es pugui fer grafitis i proposem, per
exemple, museus d’art efímer obert a tothom. Que quedi registre
de cada obra i després s’esborrin per crear nous espais.
Si les persones que fan les pintades tenen recursos econòmics,
sanció pecuniària acompanyada de la neteja del grafiti realitzat
i/o treballs en benefici de la comunitat i intervenció cautelar
dels materials emprats. Obligatorietat d’assistir a cursos de
civisme. En cas de reincidència o multireincidència, increment de
l’import de les sancions i el període de temps dels treballs en
benefici de la comunitat. Suspensió temporal de qualsevol ajut o
subvenció a la que pugui tenir dret.
Si les persones que fan les pintades no tenen recursos per fer
front a sancions pecuniàries, queden impunes al no poder pagar.
Si no tenen conseqüències, no aprenen i s’envalenteixen. Tampoc
serveix que hagin de respondre pares o tutors. La idea és que
“qui la fa, la paga”. Proposem que es recuperin els treballs en
benefici de la comunitat, per exemple, fer que netegin no només
el grafiti que han realitzat, sinó que hagin de netejar-ne 5 més.
Obligatorietat d’assistir a classes de civisme. Intervenció
cautelar dels materials emprats. En cas d’incompliment o de
reincidència i multireincidència, es suspendrà temporalment
qualsevol ajuda o subvenció a la que pugui tenir dret.
JUGUESQUES: L’import de les sancions és molt baix, per la qual
cosa els compensa seguir amb la seva activitat. Per tant, s’ha de
sancionar amb imports més elevats a qui organitza i/o executa el
joc.
JUGUESQUES: Intervenció cautelar dels fruits i dels útils emprats
per a les juguesques.
JUGUESQUES: Hi hauria d’haver un esglaonat de sancions per a
reincidents i multireincidents, aplicant sancions greus o molt
greus.
JUGUESQUES: També es considerarà un agreujant i s’aplicaran
sancions més elevades per a aquells que ofereixin o executin la
juguesca, o als partícips necessaris, a menors, persones que
pateixin alguna discapacitat psíquica i gent gran.
ÚS INADEQUAT DE L’ESPAI PÚBLIC PER A JOCS: Art 31.1 incloure les
paraules “anàlegs o similars” després de monopatins. Igual que en
l’últim paràgraf de l’article 31, afegir després de monopatins i
similars.
ÚS INADEQUAT DE L’ESPAI PÚBLIC PER A JOCS: Art. 32 infracció
greu: incrementar sancions en cas de circulació temerària amb
patins, monopatins, patinets, bicicletes o anàlegs per voreres o
llocs destinats per a vianants.
ÚS INADEQUAT DE L’ESPAI PÚBLIC PER A JOCS: Infraccions molt greus
si a conseqüència d’aquesta circulació temerària es causen
lesions a tercers o si s’empren per a delinquir. Aquí s’haurien
de posar sancions molt més importants pecuniàriament de les
establertes com a greus, sense perjudici de les multes i penes
que poguessin correspondre penalment.
En relació amb la conducta ÚS INADEQUAT DE L’ESPAI PÚBLIC PER A
JOCS es proposen les següents sancions addicionals: 1. Obligació
de reparar el dany si és material i possible.
ÚS INADEQUAT DE L’ESPAI PÚBLIC PER A JOCS: Hi hauria d’haver un
permís de circulació per a conduir patinets, bicicletes i altres
similars, motoritzats o no, perquè coneguin les normes de
circulació, no circulin per voreres ni per carrers en contra
direcció. A més, hauria de ser obligatori la seva matriculació i
la contractació d’una assegurança de responsabilitat a tercers a
partir de 14 anys. I l’obligatorietat de l’ús del casc.
OCUPACIÓ DE L’ESPAI PÚBLIC PER CONDUCTES QUE ADOPTEN FORMES DE
MENDICITAT: En aquest cas estem parlant de mendicitat i, per
tant, estem parlant de persones sense recursos econòmics, a
excepció de les bandes organitzades. Per això han d’intervenir
els serveis socials, oferir-los l’ajut que puguin necessitar,
informant-los que tenen a la seva disposició albergs i menjadors
socials i de totes aquelles institucions públiques o privades que
ofereixen assistència social. S’ha de prestar especial atenció
als menors de 14 anys, la gent gran o persones impossibilitades,
i donar una via preferencial per rebre tota mena d’ajuts als
quals puguin tenir dret.
OCUPACIÓ DE L’ESPAI PÚBLIC PER CONDUCTES QUE ADOPTEN FORMES DE
MENDICITAT: Quan la conducta de mendicitat suposi
l’obstaculització o impedeixi de manera intencionada el lliure
trànsit o es tracti d’una mendicitat intrusiva, o representi
actituds coactives o d’assetjament, hauria de consistir en
obligar-los a l’abandonament de l’activitat, així com la
intervenció cautelar dels fruits, i obligar-los a fer cursos de
formació per a la seva inclusió social i/o laboral, perquè puguin
abandonar aquestes conductes.
OCUPACIÓ DE L’ESPAI PÚBLIC PER CONDUCTES QUE ADOPTEN FORMES DE
MENDICITAT: de no assistir als cursos o de persistir en aquestes
conductes agressives, coactives, intrusives..etc se’ls negarà el
dret a rebre cap mena d’ajuts i subvencions amb l'excepció
d’aquelles persones menors de 16 anys, malalts crònics,
discapacitats o gent gran.
OCUPACIÓ DE L’ESPAI PÚBLIC PER CONDUCTES QUE ADOPTEN FORMES DE
MENDICITAT: A diferència de l’actual ordenança, l’oferiment de
qualsevol bé o servei a persones que es troben en l’interior de
vehicles privats o públics sí que ha de comportar una ordre
d’abandonament de l’activitat.
OCUPACIÓ DE L’ESPAI PÚBLIC PER CONDUCTES QUE ADOPTEN FORMES DE
MENDICITAT: Per a les organitzacions que exploten dones, menors o
incapacitats per a exercir la mendicitat, es podrà imposar als
responsables de les referides organitzacions sancions fins a un
import màxim de, per exemple, 30.000 €, i aplicar un esglaonat en
aquest cas per reincidència i multireincidència. Si realitzen
agressions per obligar a la mendicitat a aquests menors,
incapacitats o gent gran, la pena s’agreuja. Als responsables
d’aquestes organitzacions se’ls retirarà qualsevol ajuda o
prestació a la qual puguin tenir dret.
UTILITZACIÓ DE L’ESPAI PÚBLIC PER A L’OFERIMENT I DEMANDA DE
SERVEIS SEXUALS: Està prohibit mantenir relacions sexuals a la
via pública (encara que no siguin retribuïdes) i ha de ser
especialment sancionat en espais sensibles i s’ha d’aplicar un
règim sancionador més sever en cas d’orgies, sense perjudici de
les penes que pugui establir el codi penal per aquests fets.
UTILITZACIÓ DE L’ESPAI PÚBLIC PER A L’OFERIMENT I DEMANDA DE
SERVEIS SEXUALS: L’oferiment o acceptació de prestar serveis
sexuals retribuïts o el manteniment de relacions sexuals amb
retribució a l’espai públic serà sancionat amb multes de 300 €.
En cas de reincidència, es podrà doblar l’import de la sanció i,
en cas de multireincidència, es podrà triplicar l’import de la
sanció. Quan es realitzin a menys de 300 metres (100 metres més
del que diu l’actual ordenança) de distància de centres docents o
educatius o espais lúdics per a infants, comportaran una sanció
de 600 €. En cas de reincidir, es podrà doblar l’import de la
sanció i, en cas de multireincidència, es podrà triplicar
l’import de la sanció. Així mateix, s’obligarà a assistir a algun
dels cursos prestats per l’Agència per a l’Abordatge Integral del
Treball Sexual.
UTILITZACIÓ DE L’ESPAI PÚBLIC PER A L’OFERIMENT I DEMANDA DE
SERVEIS SEXUALS: S’oferirà als que ofereixen o exerceixen
treballs sexuals retribuïts ajuda i informació relativa a serveis
públics disponibles, serveis socials, educatius i sanitaris, i es
donarà formació sobre drets fonamentals. També s’oferirà formació
i tots aquells recursos laborals i econòmics disponibles per a
aquelles persones que vulguin abandonar el seu exercici.
UTILITZACIÓ DE L’ESPAI PÚBLIC PER A L’OFERIMENT I DEMANDA DE
SERVEIS SEXUALS: 1 S’ha d’establir sancions per proxenetisme o
qualsevol altra forma d’explotació sexual, i molt especialment
pel que fa a menors, sense perjudici de les sancions o penes que
corresponguin per via penal.
NECESSITATS FISIOLÒGIQUES: Hi haurien d’haver més banys públics,
sobretot amb un adequat manteniment i neteja. Haurien de ser a
edificis públics, centres cívics, hospitals públics, i s’ha de
fer difusió que són accessibles per a la gent. Crear una xarxa
d’establiments privats que ofereixin els seus banys a canvi d’una
prestació per part de l’ajuntament per a la seva neteja. Seria bo
que es pogués consultar el bany públic més proper des de Bcn a la
butxaca.
En relació amb les necessitats fisiològiques, hem de diferenciar:
A) Gent sense llar B) Malalts mentals C) Toxicòmans o alcohòlics
D) Gent gran o persones que presentin incontinència E) Incívics.

1 En els casos a, b i c, han d’intervenir serveis socials per
oferir la opció més adequada per a ells, com per exemple, en cas
“a”, oferir albergs i menjadors socials a la gent sense llar. En
el cas de la gent gran, oferir compreses sanitàries i altres
útils gratuïts per a la seva incontinència.

2 Als malalts mentals que acudeixin a serveis socials i valorin
si han d’ingressar a algun centre de salut mental.
En el cas de les necessitats fisiològiques d’animals de
companyia, l’Ajuntament haurà de facilitar bossetes gratuïtes,
com fan a Madrid, per sensibilitzar els propietaris que han de
recollir els excrements. Les sancions per no recollir-les han de
consistir en netejar els excrements no només del seu animal sinó
també dels altres durant 1 mes, supervisats pels serveis de
neteja. En cas de reincidència, 6 mesos i multireincidència, 1
any.
No és el mateix que una persona prengui una cervesa al carrer,
que fer un botellot al carrer. A l’article 46.3 b eliminaria de
l’actual ordenança la paraula “greument”. Per tant, serà
sancionable quan pugui alterar la convivència ciutadana o es
pugui deteriorar la tranquil·litat de l’entorn, o provocar-hi
situacions d’insalubritat (incloent-hi fer necessitats
fisiològiques a la via pública), o es produeixin actes vandàlics.
CONSUM DE BEGUDES ALCOHÒLIQUES: A l’article 46.5, en desacord que
els pares, tutors o guardadors siguin responsables de les
infraccions comeses pels menors. “Qui ho fa, ho paga”. El menor
ha de ser el responsable si té més de 14 anys. Les sancions no
poden ser pecuniàries en cas de ser menors, però sí que podran
consistir en assistència a cursos de formació i/o treballs en
benefici de la comunitat, com per exemple ajudar a netejar
l’espai on han fet el botellot.
<!--td {border: 1px solid
gid://decidim-barcelona/Decidim::Hashtag/354/cccccc;}br
{mso-data-placement:same-cell;}-->CONSUM DE BEGUDES ALCOHÒLIQUES:
Si el que ha incorregut en botellot es major d’edat i te recursos
econòmics sanció i treballs en benefici comunitat. De no tenir
recursos econòmics sanció treballs en benefici de la comunitat
per un període major de temps.
CONSUM DE DROGUES A L'ESPAI PÚBLIC: S'haurien d'abandonar les
campanyes de publicitat de consum responsable de les drogues i
formar als nens a les escoles i instituts dels problemes que
comporten per a la salut el consum i abús d’aquestes substàncies.
Hauria d’estar prohibit. Les drogues només es podrien consumir en
locals habilitats a l'efecte. Hauria d’estar prohibit
especialment a zones sensibles, a prop d'escoles...etc. Així com
deixar xeringues al carrer, o altres drogues o substàncies.
CONSUM DE DROGUES A L'ESPAI PÚBLIC: Règim sancionador. Obligació
d’assistir a programes per a superar la drogodependència,
treballs en benefici de la comunitat. S'han d’agreujar les
sancions en cas de drogar-se a prop de zones sensibles. També
s’hauria d'aplicar un esglaonat en funció de reincidents i
multireincidents.
COMERÇ AMBULANT NO AUTORITZAT D’ALIMENTS, BEGUDES I ALTRES
PRODUCTES: Proposem incrementar l'import de les sancions
previstes per l’article 51.1 quan es tracti d’aliments i begudes,
quan l’establiment no tingui llicència o autorització davant els
possibles riscos per a la salut que poden comportar. S’han
d’incrementar les sancions sens perjudici d’altres sancions que
segons la normativa vigent els fossin d’aplicació.
ÚS IMPROPI DE L’ESPAI PÚBLIC: Respecte a l’acampada en via o
espai públic, de persones en situació d’exclusió social o de la
utilització de fonts per banyar-se i rentar la seva roba. A més
de que els serveis municipals amb coordinació amb serveis socials
els socorrin i els ofereixin tota mena d’ajudes a les que puguin
tenir dret, a més d’oferir-los el llistat d’albergs més propers,
un lloc on dormir i els menjadors socials on podran alimentar-se
i d’acompanyar-les en cas de ser necessari per raons de salut a
centres sanitaris, se’ls ha d’informar que aquestes conductes
estan prohibides.
ACTITUDS VANDÀLIQUES EN L’ÚS DEL MOBILIARI URBÀ. DETERIORAMENT DE
L’ESPAI URBÀ: “Qui la fa la paga”. 1 La multa ha de consistir en
treballs en benefici de la comunitat. Obligació d’assistir a
classes de civisme i, si es disposa de recursos econòmics, es
podrà substituir per sancions econòmiques.
Dissenyar una figura tècnica jurídica per concretar què són les
agressions contra la indemnitat sexual. Informar a la ciutadania
i en particular als col·lectius més vulnerables en relació amb
aquesta conducta, sobre el procés sancionador respecte a les
conductes contra la indemnitat sexual. Els cossos de seguretat
s'hauran de formar adequadament en detectar aquestes conductes i
acompanyar les víctimes en el procés sancionador.
Crear una figura mediadora per revisar els convenis tant de
cessió d'equipaments de proximitat dirigits als joves com per les
autoritzacions d'usos de l'espai públic perquè sigui un espai per
a usos comuns i populars.
Habilitar espais per fer grafits per als grafiters de "veritat",
per limitar les conductes incíviques.
Cal treballar millor els usos de l'espai públic, sense
criminalitzar els joves i els infants,  cal limitar la
privatització de l'espai públic.
Regular millor la realització d’activitats de cultura popular o
espontànies al carrer per permetre el descans dels veïns i veïnes
afectats.
Fer servir els espais habilitats dels centres de joves per a
l'assaig d’activitats culturals en comptes de fer-los al carrer.
Fer les activitats de cultura popular dins del centre de joves
per evitar el soroll al carrer Dolors Masferrer a les 22 h.
Les activitats de lleure dels infants, com els esplais, s'han de
dotar d’espais adequats, per exemple, l’esplai infantil que ara
es fa al carrer Dolors Masferrer abans tenia el permís d'ús d'un
pati escolar que ara s'ha retirat. Cal revertir aquestes
situacions per evitar conflictes de convivència a l'espai públic.
Dedicar espais per al jovent on puguin fer botellots sense
molestar el veïnat.
Referent al soroll al carrer Dolors masferrer  provocat pels
botellots què fan les persones que entren i surten de l'espai de
jove que Ca la Panarra, sobretot divendres i dissabtes de
matinada, demanar corresponsabilitat a l’espai jove Ca la Panarra
davant de conductes incíviques que es produeixen al voltant del
centre quan hi ha activitats programades,i que provoquen soroll i
molèsties al veïnat.
En els convenis de cessió dels espais joves cal especificar
l’obligació de corresponsabilitzar-se de conductes incíviques que
es produeixen al voltant del centre, durant la realització
d’activitats programades. De la mateixa forma, s'han d'incloure
en els convenis els recursos necessaris per portar a terme
aquesta tasca.
El centre de joves Jardi de Montserrat no està insonoritzat i es
generen molèsties continuades per soroll al veïnat. Es demana
regular l’ús i horaris dels espais de joves per controlar el
consum de begudes alcohòliques i el soroll que provoca l’ús de
l’espai.
Reduir l'horari de les botigues 24 hores per reduir la venda i el
consum d'alcohol a la nit.
Limitar o prohibir la circulació de monopatins a espais per als
vianants com ha fet l’Ajuntament de Terrassa.
Controlar i sancionar els propietaris de bars amb terrasses si
fan un mal ús d’espais públics.
Reduir l’horari permès de les festes de barri perquè acabin a les
23.30 h.
Obligació normativa per als bars amb terrasses, on es consumeix
alcohol, d'instal·lar mesuradors de soroll en l'espai públic.
Sancionar la conducta de donar menjar a les plagues, com els
coloms.
Fer que la guàrdia urbana faci vigilància a peu com a mesura
preventiva de conductes incíviques o delictives.
Reduir el volum de soroll permès en les festes majors als barris.
Hi ha oferta de treballs sexuals a Montjuïc que abans estava en
Les Corts. Aquestes persones estan en situació de vulnerabilitat,
no denuncien atemptats contra la seva dignitat, contra la
indemnitat sexual o situacions de perill en què estan, per la
seva situació de vulnerabilitat, per manca d’informació o per
ambdues raons. Es proposa informar-les adequadament dels seus
drets i de les possibilitats de denúncia que hi ha.
Promoure la coresponsabilitat del veïnat davant de conductes que
atempten contra la dignitat de les persones i la indemnitat
sexual, especialment en persones que ofereixen serveis sexu
En relació a la conducta sobre l'ús inadequat de l'espai públic
per a jocs, s'explica que el joc de la pilota pot resultar molest
segons el tipus d'espai on es fa i els horaris. A Ciutat
Meridiana, els espais entre els blocs de pisos on els infants de
set i vuit anys juguen a la pilota causen un reverberi del so
molt molest. Mitjançant el Pla de Barris s'ha fet un treball amb
els infants sobre els seus drets a jugar que els veïns respecten
i consideren importants, però el projecte no ha relacionat aquest
drets amb els drets al descans i a la seguretat dels veïns. Per
això, es demana que l'ordenança consideri la possibilitat de
sancionar el joc amb pilotes en espais i horaris no adequats.
El consum d'alcohol a l'espai públic és una problemàtica que dóna
problemes tant de soroll com de brutícia, i a més un problema de
salut pública. Es demana que les sancions no s'apliquin només a
la nit, sinó que es controlin aquestes conductes també en horaris
diürns en els parcs i en general a l'espai públic.
La venda ambulant no autoritzada d'aliments és una problemàtica
present al districte de Nou Barris i pot causar problemes de
salut pública. Els i  les veïnes reconeixen que part del problema
és que els mateixos/as son compradors  aquests productes. La
població s'ha de corresponsabilitzar per limitar aquesta
pràctica.
En relació a l'ús improperi de l'espai públic per acampar, les
veïnes del districte de Nou Barris denuncien que hi ha grans
assentaments en zones forestals i, en general, en les zones més
perifèriques. Aquests assentaments provoquen problemes de salut
pública, seguretat ciutadana i brutícia. Cal donar una resposta
social a la problemàtica ja que les sancions no són efectives.
Les veïnes denuncien un tractament diferent dels territoris
perifèrics de la ciutat respecte al centre, on les intervencions
per limitar aquesta conducta són més freqüents.
En relació a les conductes a incorporar a l'ordenança de
convivència, es proposa afegir la idea que qualsevol invasió de
l'espai físic d'una persona (abraçades indesitjades, apropament
per parlar , ...) que faci que aquesta se senti intimidada sigui
una conducta sancionable.
És freqüent registrar conductes que atempten contra la indemnitat
sexual de les persones en vehicles de transport públic, com per
exemple moviments obscens o persones que es masturben , que
incomoden les persones. S'han de sancionar aquestes conductes,
però també reflexionar sobre com es poden realment sancionar si
no hi ha cap cos de seguretat a prop.
Es comparteix la bona pràctica desenvolupada al Baix Llobregat,
relacionada amb les baixades dels autobusos a demanda en horaris
nocturns per a persones, especialment dones, que necessiten ser
deixades el més a prop possible de casa seva per temes de
seguretat. Es considera una pràctica d'èxit a pesar que és trist
pensar que sigui necessària.
No és admissible que un adolescent homosexual se senti insegur a
l'espai públic. S'han de poder sancionar actituds i conductes que
afectin la indemnitat sexual d'aquest col·lectiu. No es poden
permetre mirades o comentaris d'odi relacionats amb les
preferències sexuals d'una persona.
Una dona treballadora que exerceix la seva professió a l'espai
públic (conductora d'autobús, barrendera, etc.) no pot rebre cap
comentari relacionat amb el seu cos o moviments i gestos com un
petó a l'aire. La situació s'agreuja si la persona que executa
aquestes conductes és un client de la treballadora o usuari
habitual de l'espai. S'han de poder sancionar aquestes conductes
que incomoden les dones.
Es proposa que els treballs socials siguin obligatoris per a
sancionar determinades conductes com el consum d'alcohol a
l'espai públic o l'ús inadequat de l'espai públic.
Hi ha reunions no autoritzades a l'espai públic relacionades amb
determinats cultes o religions que causen soroll, brutícia  i són
repetitives cada diumenge a la mateixa hora. Aquest ús impropi de
l'espai públic causa problemes de convivència i s'ha de
sancionar.
En relació a les mesures alternatives a la sanció, es proposa
aprofitar el teixit associatiu del barri i la comunitat per fer
accions educatives alternatives a la sanció.
Es demana tancar els parcs a les onze de la nit per motius de
seguretat i civisme.
Es proposa fer campanyes de civisme per sensibilitzar les
persones cap a les persones amb mobilitat reduïda a l'espai
públic i al transport públic.
Es demana eliminar el límit de 100 queixes que es poden fer amb
"Barcelona a la butxaca", ja que si es supera aquest límit, el
compte queda bloquejat.